Bakgrunn

ICD-10

D 07.2 Carcinoma in situ i skjeden - VAIN III

C 52 Ondartet svulst i skjede

Definisjon

Cancer utgått fra skjeden

Definisjonsmessig ekskluderes tumorer som samtidig involverer cervix uteri eller vulva. Tumorer i skjeden kan være primære eller metastaser.

Forekomst

Vaginalcancer utgjør 1 % av all gynekologisk cancer

Meget sjelden: < 1 per 100 000 kvinner/år i Norge

4-8 tilfeller per år i Norge

Sekundære eller metastastiske vaginaltumorer er hyppigere og sees ofte ved eller i etterforløpet til endometriecancer eller cervixcancer

Etiologi

Ukjent

Risikofaktorer

Delvis ukjent

Mulig HPV infeksjoner (16) (persisterende/langvarig)

Eksponering for seksuelt overførbare sykdommer øker risiko

Eksponering for Dietylstilbestrol (DES) in utero kan gi opphav til primær vaginalcancer av klarcellet type hos yngre kvinner

Høy alder (median alder 63 år (range 30-90 år))

Histologi

Plateepitelcarcinom (hyppigst) 85-90 %

Adenocarcinom ca 10 %

Melanom <1 %

Leiomyosarkom <1 %

Rabdomyosarkom (rammer ofte barn) <1 %

Diagnostikk

Diagnosen stilles ved mikroskopisk undersøkelse av biopsier

Symptomer

Vanligste symptomer:

Fluor

Blødning

Smerter

Observer at 10 % av alle pasienter er symptomfrie (spesielt i tidlig stadium)

Supplerende undersøkelser

Fraksjonert abrasio med portiobiopsier (for å utelukke cervixcancer)

Palpasjon i narkose

Cystoskopi og/eller rektoskopi ved mistenkt infiltrasjon

MR bekken (for detaljkartlegging av primærtumor)

CT thorax + abdomen (for kartlegging av eventuelle metastaser)

Differensialdiagnoser

Cervixcancer

Vulvacancer

Metastaser fra andre organer

Behandling

Generelt

Regionaliseres (1,4,5) (III, III, III)

Kirurgisk behandling ved tidlig stadium, men mange pasienter er gamle og skrøpelige hvilket gjør kirurgi risikofylt (1,3,4,5) (III, III, III, III)

Inoperable tilfeller:

Strålebehandling (eventuelt ekstern kombinert med intrakavitær) (1,2,4,5) (III, III, III, III)

Ved generalisert sykdom kan cellegifter prøves

Kirurgisk behandling (5) III

Proksimale tumorer: Wertheim-Meig i kombinasjon med vaginektomi

Distale tumorer: Radikal vulvektomi samt lyskeglandeltoilette bilateralt

Avanserte tumorer: Hos yngre pasienter kan bekkeneksentrasjon overveies i kombinasjon med neovagina

Strålebehandling (2,5) III, III

Hvis store stadium I (>2 cm): Kombinasjon ekstern og intrakavitær strålebehandling

Hos kvinner i seksuelt aktiv alder

Behandlingskomplikasjoner (etter kirurgi) (4,5) III, III

Forkortning av skjeden

Arrdannelse

Fistler

Dysfunksjon av tarm og blære

Behandlingskomplikasjoner (etter strålebehandling) (4,5) III, III

Akutt epitelitt

Cystitt

Proktitt

Kroniske besvær 10 %

Psykososiale aspekter (4) III

Vaginektomi med neovagina medfører seksuell dysfunksjon hos kvinnen og psykologiske reaksjoner hos både kvinnen og hennes partner

Liksom etter strålebehandling som kompliseres med forkortning av skjeden, arrdannelse og fistler

Prognose (Annual Report 2006) (6) III

Stadium viktigste prognostiske faktor

5-års overlevelse

Stadium I:	77 %

Stadium II:	52 %

Stadium III:	42 %

Stadium IV:	16 %

Oppfølging

Intervall for oppfølging

0-12 måneder – hver 3. måned

12-24 måneder – hver 6. måned

Etter 24 måneder – årlig

Kolposkopi, cytologi, eventuelt biopsi

Kilder

Referanser

Stock RG, Chen AS, Seski J. A 30-year experience in the management of primary carcinoma of the vagina: analysis of prognostic factors and treatment modalities. Gynecol Oncol 1995; 56: 45-52.

Fine BA, Piver MS, McAuley M, Driscoll D. The curative potential of radiation therapy in the treatment of primary vaginal carcinoma. Am J Clin Oncol 1996; 19: 39-44.

Tjalma WA, Monaghan JM, de Barros Lopes A, Naik R, Nordin AJ, Weyler JJ. The role of surgery in invasive squamous carcinoma of the vagina. Gynecol Oncol 2001; 81: 360-5.

Malmström H. Vaginalcancer. Gynekologisk onkologi. Edited by Sorbe, Frankendal. Lund: Studentlitteratur, 2000: 346-56

Cardenes HR, Roth LM, McGuire WP. Vagina. Principles and practice of gynecologic oncology. Edited by Hoskins et al. Philadelphia: Lippincott Williams & Wilkins, 2005: 707-41

Annual report on the results of treatment in gynaecological cancer. Int J Gynecol Obstet 2006; 95: Suppl 1, S29